open-index/open-wikipedia-markdown huggingface dataset:
खेल

**खेल** (Game) सामान्य खेल-खेलवाड़ के ब्यवस्थित रूप होला। अइसे तऽ खेल मनोरंजन आ आनंद ला खेलल जाला, बाकिर, कबो-कबो शिक्खो ला हो सकेला। खेल, काम से अलग होला काहें कि काम कोनों मेहनताना ला भा कोनों खास उद्देश्य के पूरा करे ला कइल जाला; खेल कला से भी अलग होला जेकर मकसद ढेर सौन्दर्य के रचना कइल भा जाहिर कइल होला। हालाँकि, कौनों किलियर लाइन नइखे कि इनहन के अलगावल जा सके।

अक्सरहा खेल बस आनंद पावे खाती, मने कि मनोरंजन खाती खेलल जालें, जबकि कुछ दशा में ई ईनाम पावे खाती भी खेलल जा सके लें। कई खेल अकेले खेलल जालें जबकि कई सारा खेल में कई लोग मिल के हिस्सेदारी करे ला, जे लोग ओह खेल के खेलाड़ी कहाला। खेल आपस में भी खेलल जा सके ला आ खेल खेलत समय कुछ लोग एकरा के देखे वाला भी हो सके ला जे लोग दर्शक होला। कुछ खेल में खेलाड़ी सभ आपसे में कबो दर्शक के भूमिका में रह सके लें आ आपन बारी आवे प खेल में हिस्सा ले सके लें। लइकन के खेल-खेलवाड़ में अकसरहा आपस में तय होखे ला कि के देखे वाला रही आ के लोग खेल के हिस्सा बनी।

खेल में सभसे महत्व वाला अंग होला एकर लक्ष्य, नियम, चुनौती आ आपसदारी के अंतर्क्रिया। आमतौर पर खेल में शरीर भा दिमाग, या दुनों के कसरत शामिल होला। बहुत सारा *गेम* आदमी के शारीरिक आ दिमागी कुशलता के बिकास में सहायक होखे लें, कसरत के काम करे लें, शिक्षा आ अन्य मनोबैज्ञानिक रोल भी खेल में सामिल हो सके ला।

## संदर्भ


श्रेणी:मनोरंजन
सनातन धर्म

**सनातन धर्म** (), मतलब “हमेशा से चलत आवे वाला धर्म” चाहे “सनातन व्यवस्था”) भा **सनातनवाद** हिंदू धर्म खातिर इस्तेमाल होखे वाला एगो दूसरहा (बैकल्पिक) नाँव हवे। ई शब्द खासकर हिंदू लोग अपना लोग  द्वारा इस्तेमाल कइल (इंडोनिम के रूप में) जाए वाला रूप में देखे ला, जबकि “हिंदू” शब्द के नाम बाहरी (exonym) रूप में देखल जाला। ई शब्द संस्कृत आ भारत के अउरी कई भाषा सभ में मिलेला।

## इहो देखल जाय
* सनातनी (हिंदू धर्म के एगो पंथ)
* बौद्ध धर्म
* *[[एस धम्मो सनंतनो]]*
* हिंदू राष्ट्रवाद

## संदर्भ

श्रेणी:हिंदू धर्म
श्रेणी:हिंदू धर्म के इतिहास
बरफ

**बरफ** भा **बर्फ** (अंग्रेजी:Ice; उच्चारण: आइस) पानी के ठंढा हो के जम जाए से बने वाला ठोस चीज हवे। अगर जमे वाला पानी में कौनों अउरी पदार्थ, माटी भा हवा के बुलबुला ना होखे, आमतौर पर बरफ पारदर्शी (ट्रांसपैरेंट) होखे ले या फिर कुछ निलछाहूँ रंग लिहले सफेद रंग के होखे ले।

सौर मंडल में पानी के ई जमल रूप बरफ सुरुज से एकदम नगीचे वाला ग्रह बुध प भी मिले ला आ सौर मंडल के सभसे दूर भा बाहरी ऊर्ट बदरी वाला इलाका में भी बरफ मिले ला। पृथिवी पर बहुत सारा इलाका सभ में प्राकृतिक रूप से बरफ पावल जाले आ मनुष्य द्वारा कई काम खाती मशीनी तरीका से पानी के जमा के भी बरफ बनावल जाला। पृथिवी प बरफ के सभसे बड़ भंडार ध्रुवीय इलाका सभ में मौजूद बरफटोपी (*आइस कैप*) बाड़ें आ ऊँच परबत सभ के ऊपरी हिस्सा में भी बहुत मात्रा में बरफ पावल जाले।

बरफ पृथिवी के मौसम आ जलवायु के हिस्सा हवे आ पृथिवी पर पानी के चक्र (हाइड्रोलॉजिकल साइकिल) के भी हिस्सा हवे। मौसम के घटना के रूप में आकास से गिरे वाला बरफ रुई के फुहा नियर भी हो सके ला जेकरा के बर्फबारी कहल जाला या फिर ठोस रूप में पाथर परे के समय गोल-गोल टुकड़ा के रूप में भी गिरे ला। एकरे अलावा पाला आ *स्लीट* वगैरह के रूप में भी आकासी पानी सीधे बरफ के रूप में पृथिवी के सतह पर जमा हो सके ला।

बरफ के आदमी कई रूप में इस्तेमाल करे ला। प्राकृतिक बरफ वाला इलाका सभ में खेलकूद खाती भी एकर इस्तेमाल होला। कई रूप में, बरफ के इस्तेमाल ठंडा करे वाला पदार्थ के रूप में होला जेह में आम इस्तेमाल में आवे वाला शरबत भा शराब के पेग में *आइस क्यूब*, मने बरफ के टुकड़ा तक ले सामिल बा।

## इहो देखल जाय
* बर्फबारी
* ग्लेशियर

## संदर्भ

## बाहरी कड़ी

* आइस - ब्रिटैनिका एन्साइक्लोपीडिया पर 

श्रेणी:पानी
श्रेणी:ग्लेशियर बिज्ञान
श्रेणी:खनिज
पृथिवी के ध्रुवीय इलाका

**पृथिवी के ध्रुवीय इलाका** जिनहन के **बर्फीला इलाका** भा *फ्रिजिड जोन* भी कहल जाला, पृथिवी के दुनों भूगोलीय ध्रुव (उत्तरी ध्रुव आ दक्खिनी ध्रुव) के आसपास के बर्फीला इलाका हवे जहाँ साल भर बरफ जमल रहे ले। एह बर्फ के मोट चद्दर सभ के बरफटोपी (*आइस कैप*) कहल जाला। उत्तरी ध्रुव आर्कटिक समुद्र में मौजूद बा आ दक्खिनी ध्रुवीय इलाका अंटार्कटिका महादीप के हिस्सा हवे। एह इलाका सभ के जलवायु के ध्रुवीय जलवायु कहल जाला।

श्रेणी:पृथिवी
विंटर ओलंपिक

***विंटर ओलंपिक खेल*** (Olympic Winter Games) हर चार साल प आयोजित होखे वाला अंतर्राष्ट्रीय खेल प्रतियोगिता हवे जेह में बरफ पर खेलल जाए वाला खेलकूद होखे लें। वर्तमान साल 2018 के विंटर ओलंपिक दक्खिन कोरिया देस के प्योंगचांग में 9 फरवरी से 25 फरवरी ले आयोजित कइल जा रहल बाने।

## संदर्भ

श्रेणी:विंटर ओलंपिक
ध्रुव

**ध्रुव** शब्द के नीचे दिहल कई अरथ हो सके लें:

* पृथिवी के ध्रुवीय इलाका - उत्तरी ध्रुव आ दक्खिनी ध्रुव।
* ध्रुवतारा - उत्तरी गोलार्ध से देखे प आकास में हमेशा एह जगह लउके वाला एगो तारा।
* भक्त ध्रुव - हिंदू कथा सभ में बर्णित एगो लइका जे बिष्णु के भक्त रहलें।
सनातनी

**सनातनी** शब्द के इस्तेमाल भारतीय उपमहादीप में दू प्रमुख अरथ में होखे ला - ओह **लोग** खाती जे अपना के सनातन धर्म के माने वाला कहे ला, आ कबो-कबो खुद सनातन धर्म खाती भी जे हिंदू धर्म के एगो **रूढ़िवादी शाखा** भा मत हवे।

एह शब्द के उत्पत्ती के बारे में मानल जाला कि परंपरावादी हिंदू लोग अपना धरम खाती "हिंदू" शब्द के इस्तेमाल से बचे खाती एह शब्द के इस्तेमाल शुरू कइल, काहें से कि "हिंदू" शब्द संस्कृत मूल के ना मानल जाला बलुक बिदेसी शब्द मानल जाला। हिंदू धरम के दू भाग में बिभाजन, मध्य काल के संत लोग द्वारा बिबिध ब्याख्या आ ओकरे बाद के जमाना में भइल हिंदू धर्म सुधार के परिणाम के कारण बनल शाखा भा मत सभ से पुराना जमाना के चलल आ रहल परंपरागत रीति-रिवाज वाला शाखा के अलगा करे खाती भी कइल जाला; एह बिभाजन में परंपरागत मत के सनातनी आ बाद वाला सभ के समाजी शाखा के रूप में देखल जाला। हालाँकि, दक्खिन भारत में शैव, वैष्णव आ शाक्त के बिभाजन प्रमुख रूप से स्वीकार कइल जाला, उत्तर भारत में सनातनी आ समाजी के बिभाजन प्रबल रूप लिहलस जेह में बाकी के ऊपर बतावल बिभाजन सभ के आपस में घालमेल हो गइल। कुछ बिद्वान लोग एकरा के ईसाई धर्म के कैथोलिक आ प्रोटेस्टेंट रुपी बिभाजन से भी तुलना करे ला।

## सनातन धर्म

**सनातन धर्म** के शाब्दिक अरथ होला "हमेसा से चलल आइल धर्म" भा "जेकर आदि-अंत न होखे"। ई शब्द अब अधिकतर हिंदू धर्म खाती इस्तेमाल होला। एह शब्द के प्रस्ताव हिंदू धर्म खाती एह कारण कइल बतावल जाला काहें कि "हिंदू"शब्द भारतीय उत्पत्ती के ना हवे बलुक बिदेसी (फ़ारसी/ईरानी) शब्द हवे। एह शब्दावली के इस्तेमाल हिंदू धर्म सुधार के दौरान भी ब्यापक भइल जेह में परंपरावादी लोग अपना मूल धर्म खाती ई गैर फ़ारसी आ भारतीय नाँव बीछल।

वर्तमान इस्तेमाल में *सनातन धर्म* के इस्तमाल "रूढ़िवादी" भा *परंपरावादी* ("शाश्वत") के अरथ में कइल जाला जेकर मकसद हिंदू धर्म सुधार के आंदोलन सभ (जइसे आर्य समाज, राधा स्वामी संप्रदाय, रामकृष्ण मिशन वगैरह) के बाद भइल बदलाव से पुराना परंपरा सभ के अलगा करे खाती हवे।

एह शब्द *धर्म सनातन* के क्लासिकल संस्कृत साहित्य में भी आइल उद्धरण खोजल गइल बा, जइसे कि मनुस्मृति (4-138) में आ भागवत पुराण में, जहाँ एकर इस्तेमाल "ब्रह्मांडी ब्यवस्था" के रूप में भइल बा।

## संदर्भ

श्रेणी:हिंदू धर्म
इच्छाकामना गाँवपालिका

*इच्छाकामना गाँवपालिका*', नेपाल के चितवन जिला में एगो गाँवपालिका बा। ई गाँवपालिका में 7 गो वार्ड बा। एह गाँवपालिका के कुल जनसंख्या 25,012 बा आ क्षेत्रफल 166.73 वर्गकिलोमीटर बाटे। 

नेपाल में नेपालके नया 744 स्थानीय प्रशासनिक इकाई लागू भइला के बाद से चितवन जिला के पहिले के **दारेचोक**, **चंडीभंजयांग**, **काउले** आ **दाह्राखानी** गाँव विकास समिति सभ के मिला के इच्छाकामना गाँवपालिका बनल ह। 

एकर केंद्र पहिले के **(दारेचोक गाविस|कुरिन्टार)** गाविस के कार्यालय मे राखल गइल बा। एह गाँवपालिका के उत्तर मे गोरखा जिला
, तनहुँ जिला, धादिंग जिला दक्खिन मे कालिका नगरपालिका पुरब मे गोरखा जिला
, धादिंग जिला
 आ पश्चिम मे तनहुँ जिला
, भरतपुर, नेपाल
 बाड़ें।

## इहो  देखल जाय
* नेपाल के गाँवपालिका सभ के लिस्ट
* नेपाल के नगरपालिका सभ के लिस्ट

## संदर्भ

## बाहरी कड़ी
*जिला समन्वय समिति के कार्यालय, चितवन, नेपाल 

श्रेणी:नेपाल के गाँवपालिका
श्रेणी:प्रदेश संख्या 3 के गाँवपालिका सभ
श्रेणी:चितवन जिला के नगरपालिका आ गाँवपालिका सभ
दुसरा बिस्व जुद्ध

**दूसरा बिस्व जुद्ध** 1939 से 1945 ले चले वाला बैस्विक जुद्ध रहल, हालाँकि, सुरुआती झड़प अउरी पहिले सुरू भ गइल रहे। ओह दौर के लगभग सगरी बड़हन ताकत वाला देस दू गो खेमा में बँट के लड़लें - मित्र देस आ धुरी देस के रूप में इनहन के बीच के ई जुद्ध अबतक ले भइल सभसे बड़ बैस्विक स्तर के जुद्ध रहल जेह में 30 देसन के लगभग 100 मिलियन लोग सीधा तौर प शामिल भइल।

## इहो देखल जाय
* पहिला बिस्व जुद्ध
* बिस्व जुद्ध

## नोट


## संदर्भ


श्रेणी:बिस्व जुद्ध
श्रेणी:बिस्व इतिहास
श्रेणी:इतिहास
श्रेणी:यूरोप के इतिहास
श्रेणी:अमेरिका के इतिहास
गोरखा राज्य

**गोरखा राज्य** पहिले के संयुक्त चौबिसे राज्य (जवन वर्तमान में पच्छिम नेपाल में पड़ेला), के 24 गो राज्य सभ में से एगो राज्य रहल। गोरखा राज्य पूरब में त्रिशूली नदी से लेके पच्छिम में मर्सयांग्दी नदी तक फैलल रहल। त्रिशूली के ओह पार लमजुंग आ नेपाल राज्य पड़त रहल। उ समय काठमांडू घाटी क्षेत्र मात्र नेपाल कहल जात रहल। गोरखा राज्य के स्थापना राजकुमार द्रव्य शाह द्वारा भइल रहल। उ लमजुंग के राजा यशो ब्रह्म शाह के दुसरका बेटा रहलन जवन 1559 ई में खड्का रजवाड़ा के खतम कर गोरखा राज्य के स्थापना कइलन।

## इहो देखल जाय
*नेपाल अधिराज्य
*संघीय लोकतांत्रिक गणराज्य नेपाल

## संदर्भ

श्रेणी:नेपाल के इतिहास
मेंहदार मंदिर

**मेंहदार मंदिर**  भा  **महेन्द्रनाथ मंदिर** बिहार के सिवान जिला के सिसवन प्रखंड (सिसवन ब्लॉक) में स्थित एगो मंदिर ह, जे के गांव के लोग मेंहदार मंदिर भी कहेला लोग। काहे की ई मंदिर मेंहदार गांव में पड़ेला। मेंहदार शब्द महेन्द्रनाथ के अपभ्रंश मानल जाला। ई मंदिर सिवान शहर से 32 किमी पूरब में पड़ेला। महेन्द्रनाथ मंदिर भगवान शिव जी के मंदिर ह जँहवा लोग शिवरात्रि आ अन्य दिन दर्शन-पूजा खातिर आवेला। ई मंदिर के बगल में एगो 551 बिघा में फैलल सरोवर बा जे के कामलदाह सरोवर के नाम से जानल जाला। अहिजा विश्वकर्मा भगवान के साथ साथ गणेश भगवान, मां पार्वती, हनुमान, भगवान राम, सीता, कालभैरव, बटुक भैरव भगवान लोग के मूर्ति भी स्थापित बा। महाशिवरात्रि पर अहिजा लाखों के संख्या में भक्त लोग आवेला। दिन भर उत्सव चलेला आ शिव विवाह के आयोजन भी होखेला।
## इतिहास
मान्यता बा सैकड़ों वर्ष पहिले नेपाल के राजा महेंद्र वीर बिक्रम शाह देव कुष्ठ रोग (कोढ़) से पीड़ित रहले। उ एहि रास्ता से होके जंगले-जंगल के बीच से वाराणसी यात्रा पर जात रहले। यात्रा के दौरान रात के समय उ एहि जंगल में आराम करे के मन बनवले। रात के नींद में राजा महेंद्र के शिव के दर्शन भइल। शिव जी कहले अहिजा एगो छोट तालाब बा, ओ में नहा के लगही के पीपल के पेड़ के पास एगो शिवलिंग दबल बा, ओ शिवलिंग के बाहर निकाल! राजा सबेरे उठले आ तालाब में नहा के शिव जी के निकाल के जलाभिषेक कइले त राजा के कुष्ठ रोग ठीक हो गइल। एहि से खुश हो के राजा महेंद्र ओहिजा मंदिर बनववले आ तालाब के 551 बिघा में विस्तार करववले।

## संदर्भ

## बाहरी कड़ी
*बाबा महेन्द्रनाथ : मेंहदार आने वाले भक्त नहीं लौटते खाली हाथ 

श्रेणी:बिहार में पर्यटन
अबीर

**अबीर** भा **गुलाल**, एक तरह के सूखल रंगीन बुकनी भा पावडर होला जे हिंदू लोग के पूजा पाठ में देवता लोग के चढ़ावे आ होली के तिहुआर में एक दूसरा पर रंग लगावे के कामे आवे ला। परंपरागत रूप से ई प्राकृतिक चीज सभ से बनावल जाय। वर्तमान में एह में कई चीज के मिलावट से एकरा के तइयार कइल जाला। बजार में हर्बल अबीर आ सुगंधितो अबीर मिल रहल बाटे।

## नाँव
कुछ बिद्वान लोग के अनुसार अबीर शब्द के अरथ अबरक (अभ्रक) हवे जेह में गुलाल मिला के होली खेलल जाला। 

## साहित्य में
रामचरितमानस में *अबीर* शब्द एक बेर आइल बतावल जाला। हिंदी के कबी पद्माकर के एगो बिबरन में गोपी के ऊपर एगो लइका अबीर फेंक देला जे आँखी में पर जाला, सखी मेहनत क के आँखि में परल अबीर निकाले ले आ पूछे पर गोपी कहे ले कि अबीर त निकल गइल बाकी ऊ अहीर के लइका आँखी में बस गइल बा जे निकलत ना बा। भोजपुरी के फगुआ के गीतन में अबीर उड़े के उदाहरण मिले ला।

## नोट


## संदर्भ

श्रेणी:होली
श्रेणी:रंग
विंस्टन चर्चिल

**सर विंस्टन लियोनार्ड स्पेंसर चर्चिल** (30 नवंबर 1874 – 24 जनवरी 1965) जिनके परसिद्ध नाँव **विंस्टन चर्चिल** हवे, एगो ब्रिटिश राजनीतिक नेता, आर्मी अफसर, लेखक आ बक्ता रहलें जे 1940 से 1945 ले आ दोबारा 1951 से 955 तक ले यूनाइटेड किंगडम के परधानमंत्री रहलें।

## संदर्भ

श्रेणी:1965 में निधन
शेरधन राई

**शेरधन राई** नेपाल के एगो राजनीतिज्ञ आ राजनीतिक नेता हवन। उहाँ के वर्तमान में कोशी प्रदेश, पूरबी नेपाल में स्थित एगो प्रदेश के मुख्यमंत्री बानी। उहाँ के 2रका नेपाली संविधान सभा के सदस्य भी रहल बानी। उहाँ के नेपाली संविधान सभा के निर्वाचन, 2013 में नेपाली कम्युनिस्ट पार्टी (मार्क्सवादी-लेनिनवादी) पार्टी की ओर से भोजपुर&ndash;2 सीट जीतले रहनी।. उहाँ के प्रदेश संख्या 1 के संसदीय पार्टी नेता बानी आ 9 फरवरी, 2018 के संसदीय पार्टी नेता के रूप में चुनल गइल रहनी। राई कोशी प्रदेश के मुख्यमंत्री के तवर पे 14 फरवरी 2018 के चुनल गइनी। उहाँ के पहिले सूचना आ संचार मंत्री रह चुकल बानी। उहाँ के नेपाल के संविधान के धारा 168(1) के तहत मुख्यमंत्री पद पर निर्वाचित भइनी।
## पहिले के जिनगी
श्री शेरधन राई जी के जनम पसलभञ्ज्याङ, थिन्दिंखा (भोजपुर जिला) जवन पहिले नेपाल के पूर्वांचल विकास क्षेत्र में पड़त रहल में एगो किसान परिवार के घर में भइल रहल। उनकर माता-पिता के नाम श्री जागीरमान राई आ श्रीमती राम्री माया राई ह। उनके पिता जी पंचायत काल में गांव के मुखिया पद पर निर्विरोध तीन बार चुनल गइले। नेपाल में लोकतंत्र लागू भइला के बाद उहाँ के दु बार गांव के मुखिया पद पर निर्विरोध चुनल गईनी।

## संदर्भ

श्रेणी:1971 में जनम
कस्बा

alt=कस्बा|thumb|220x220px|'''कस्बा'''
**कस्बा** भा **टाउन** छोट शहर होला जे आधिकारिक रूप से कौनों शहरी इलाका के रूप में चिन्हित कइल गइल होखे लेकिन बहुत बड़ साइज के न होखे। उदाहरण खाती भारतीय भा दक्खिनी एशिया के संदर्भ में, आमतौर प कस्बा सभ में नगरपालिका भा नगर निगम होला जे इहाँ से स्थानीय सरकार के रूप में कामकाज करे ला। एक तरह से ई गाँव आ शहर के बीच के कड़ी होला।

## इहो देखल जाय
* शहर

श्रेणी:शहर
श्रेणी:बस्ती भूगोल
श्रेणी:शहरी भूगोल
फर्स्ट पास्ट द पोस्ट

**फर्स्ट-पास्ट-द-पोस्ट** *(जे सभन से ढेर मत पाई ओकरे जीत)* एगो चुनाव या मतदान के प्रणाली ह, जवन कुछ देश कुल में सरकार चुने खातिर या सांसद चुने खातिर प्रयोग में आवेला। फर्स्ट पास्ट द पोस्ट चुनाव प्रक्रिया के तहत एगो देश के कई गो निर्वाचन क्षेत्र में बांट दिहल गइल रहेला आ उ निर्वाचन क्षेत्र से चुनाव लड़े खातिर खड़ा होखे वाला लोग के उम्मीदवार कहल जायेला, एगो निर्वाचन क्षेत्र पर एगो पार्टी से एके गो उम्मीदवार खड़ा हो सकेला। कोई भी निर्वाचन क्षेत्र पर जवन उम्मीदवार अधिक मत पावेला उहे देश के संसद में एगो सीट पावे के रेस में चुनल जाला।

यदि कउनो पार्टी निश्चित सीट या ओ से अधिक सीट जीत जाला त उ पार्टी निर्विरोध बहुमत के सरकर बना सकत बा। यदि कउनो पार्टी निश्चित सीट से अधिक नइखे जीत पावत त सभन से अधिक सीट जीते वाली पार्टी के अल्पमत के सरकार बनावे के दिहल जा सकत बा या सभन से बड़ पार्टी अन्य पार्टी सभ से मिल के बहुमत साबित कर के गठबंधन के सरकार बना सकत बा।

फर्स्ट पास्ट द पोस्ट चुनाव प्रणाली के तहत चुनाव करावे वाली देश बाड़ी सनCountries using First-past-the-post include the संयुक्त राज्य, कनाडा, भारत आ आंशिक रूप से संयुक्त राज्य अमेरिका।

## उदाहरण

फर्स्ट पास्ट द पोस्ट मतदान प्रणाली के तहत उम्मीदवार क के जीत भइल काहे की उम्मीदवार क के अन्य उम्मीदवार सभन से अधिक सीट प्राप्त भइल बा।
## संदर्भ

## बाहरी कड़ी

*फर्स्ट पास्ट द पोस्ट चुनाव प्रणाली की उपयोगिता खत्म!
अपलोड

**अपलोड** करे के मतलब, कंप्यूटर नेटवर्क पर मौजूद कौनों बाहरी (रिमोट) सर्वर भा दुसरे क्लायंट के सिस्टम पर डेटा भेजल हवे, एकरे बाद ऊ रिमोट सर्वर भा दुसरहा क्लायंट ओह डेटा के एगो कॉपी सहेज के रख सके ला। ई डाउनलोड के ठीक उल्टा प्रासेस हवे जेह में दुसरे सिस्टम भा सर्वर से डेटा माँग के रिसीव कइल जाला।

## इहो देखल जाय
* इंटरनेट
* डाउनलोड
* सर्वर

## संदर्भ

## बाहरी कड़ी

श्रेणी:कंप्यूटर
श्रेणी:इंटरनेट
श्रेणी:कंप्यूटर नेटवर्क
डाउनलोड

मतलब होला कौनों कंप्यूटर नेटवर्क पर दूर मौजूद, मने लायंट भी हो सके ला। आम सर्वर सभ में वेब सर्वर, ई मेल सर्वर आ एफटीपी सर्वर प्रमुख बाड़ें। ई प्रासेस अपलोडिंग से ठीक उल्टा होला, अपलोड करे में कौनों दुसरे सिस्टम ले डेटा भेजल जाला जहाँ जाके ऊ डेटा रिसीव होला भा सहेजल जाला।

अइसन फाइल भा डेटा जेकरा के डाउनलोड कइल गइल होखे *डाउनलोड* कहाला। डाउनलोड के प्रासेस के *डाउनलोडिंग* कहल जाला।

डाउनलोडिंग के प्रासेस से अलग तरीका के प्रासेस स्ट्रीमिंग होला जेह में डेटा भा फाइल के रिसीव कइल आ साथे-साथ ओकर प्रेजेंटेशन (देखल भा सुनल) भी संभव होला, यानी फाइल पूरा डाउनलोड होखे से पहिलहीं देखाई सुनाई पड़े सुरू हो जाले।

## इहो देखल जाय
* अपलोड
* स्ट्रीमिंग
* इंटरनेट

## संदर्भ

## बाहरी कड़ी
* 
* मरियम वेबस्टर डिक्शनरी पर 

श्रेणी:कंप्यूटर नेटवर्क
श्रेणी:इंटरनेट
स्ट्रीमिंग मीडिया

**स्ट्रीमिंग मीडिया** में मल्टीमीडिया के अंतिम-उपयोगकर्ता पहुँच आ डिस्प्ले के काम एक्के साथ होला। मने कि पहिले फाइल पूरा डाउनलोड होखे आ ओकरे बाद देखाई पड़े अइसन ना होला बलुक डाउनलोड होखे के साथे-साथ आडियो-बीडियो के देखाई पड़े के काम भी सुरू हो जाला। "स्ट्रीम कइल/स्ट्रीम होखल" क्रिया के रूप में ओह प्रासेस के कहल जाला जवना प्रासेस में डेटा हासिल होला आ देखाई पड़े ला। एह शब्द के इस्तेमाल डिलिवरी के तरीका खाती कइल जाला न कि खुद माध्यम खाती, मने की वास्तव में मीडिया के प्रकार आडियो भा बीडियो होला (या कौनों अन्य मल्टीमीडिया) जबकि एकरा के हासिल कइल आ डिस्प्ले के तरीका स्ट्रीमिंग द्वारा होला।

ई डाउनलोडिंग से अलग होला काहें की डाउनलोडिंग में पहिले पूरा डेटा (भा फाइल) डाउनलोड होखे ले ओकरे बाद ओकरा के देखल पढ़ल जा सके ला।

## इहो देखल जाय
* स्ट्रीमिंग टेलीविजन

## संदर्भ

श्रेणी:इंटरनेट
खेलकूद

**खेलकूद** () में अइसन सगरी काम सामिल बा जेह में आपसी कंपटीशन के भावना से शारीरिक मेहनत भा कसरती काम कइल जाय, खेल के भावना होखे, खेले वाला लोग के आपस में सहज भा ब्यवस्थित रूप से भागीदारी होखे आ एकर मकसद शारीरिक-मानसिक कुशलता बढ़ावल, कंपटीशन में जीत हासिल कइल आ कुछ दशा में दर्शक लोग के मनोरंजन कइल भी होखे।

## संदर्भ


श्रेणी:मनोरंजन
मजा

**मजा** () अइसन दसा हवे जेह कौनो हँसी वाली चीज भा मनोरंजन के चीज के अनुभव कइल जाय या अइसन कौनों चीज के अनुभव होखे जेकरा से आनंद खुसी आ सुख मिले। ई एक तरह के भावना हवे जेह में आदमी पाजिटिव मूड आ हाई शारीरिक जागरण के अवस्था महसूस करे ला।

## संदर्भ

श्रेणी:मनोरंजन
श्रेणी:भावना
संभोग

**सेक्स** () अपना ब्यापक अरथ में नर आ मादा के बीच कामुक (सेक्सुसल) आनंद आ मजा खाती कइल जाए वाला सगरी काम के कहल जाला जेह में, चुंबन, स्पर्श, कामुक तरीका से ताकल, अकवारी मे भरल वगैरह सगरी क्रिया सामिल कइल जाला जबकि, खास छोट अरथ में, ई मर्द द्वारा औरत के जञनी में आपन शिशन प्रवेश कराके धक्का देवे के क्रिया हवे जेकरा शारीरिक आ मानसिक मजा आ आनंद खाती, लइका जनमावे ला, चाहे फिन दुनों मकसद से कइल जाला। एकरा के अंग्रेजी में *सेक्सुअल इंटरकोर्स* भा संस्कृत में *मैथुन* कहल जाला। ऊपर बतावल आम तरीका के जञनी संबंधी सेक्स कहल जाला; एकरे अलावा पाछे से मलदुआर में लिंग घुसा के (गुदा मैथुन), मुँह में घुसा के (मुख मैथुन), अँगुरी से, या कौनों अन्य चीज (जइसे कि डिलडो घुसा के) से कइल सेक्स (हस्तमैथुन) भी सामिल बा। एह क्रिया में शारीरिक जुड़ाव महसूस कइल जाला आ ई खाली शारीरिक सुख खाती, मानसिक संतुष्टी खाती कइल जा सके ला या फिर सेक्स से दू लोग में आपसी भावनात्मक लगाव भी बढ़ सके ला।

## यौनासन

## इहो देखल जाय
* सेक्स पोजीशन
* मिशनरी पोजीशन

## संदर्भ


श्रेणी:मानव कामुकता
मानव यौन गतिविधि

**मनुष्य में सेक्स संबंधी क्रिया** में अइसन सगरी क्रिया सामिल होला जेकरे द्वारा मनुष्य कामुकता के अनुभव करे ला आ कामुक भावना के प्रदर्शन करे ला। एह में दू (या अधिका) लोग एक दूसरा के देखे, छुए से ले के मैथुन क्रिया करे ले के काम क सके ला।

## इहो देखल जाय
* सेक्स
* सेक्स पोजीशन
* मिशनरी पोजीशन

## संदर्भ

श्रेणी:सेक्स
श्रेणी:मानव कामुकता
मानव कामुकता

**मानव कामुकता** भा **ह्यूमन सेक्सुअलिटी** () में ऊ सबकुछ सामिल बा जेह रूप में मनुष्य आपन सेक्स संबंधी भावना आ क्रियाकलाप के अनुभव करे ला। एह में शारीरिक, मानसिक, आ आध्यात्मिक बिबिध पहलू सामिल बा आ एकर अरथ समय के साथ बदलत रहल बा जेकरे कारण एकर सटीक परिभाषा नइखे।

श्रेणी:सेक्स
श्रेणी:भावना
डिजिटल टीवी

**डिजिटल टेलीविजन** भा **डिजिटल टीवी** (Digital television भा **DTV**) में टीवी सिग्नल, जेह में साउंड चैनल भी सामिल बा, के डिजिटल तरीका से प्रसारण (ट्रांसमिशन) होला, मने कि ट्रांसमिशन के डिजिटल तरीका से एनकोड क के भेजल जाला। पुराना समय में एनालॉग टीवी होखे जेह में टीवी चैनल के आडियो-बीडियो के सिग्नल के सीधे रेडियो वेव के रूप में भेजल जाय।

ई नवा तरीका, कलर टीवी के बिकास क्रम में 1950 के दशक के बाद के ईजाद हवे आ डिजिटल टीवी एकही बैंडविर्थ में एक्के साथ कई चैनल के प्रसारण करे में सक्षम होला, आ अउरी कई किसिम के नया फीचर सपोर्ट करे ला जे एनालॉग टीवी में संभव ना रहल। एनालाग से डिजिटल में बदलाव के प्रक्रिया लगभग 2006 के आसपास सुरू भइल आ ज्यादातर ढेर बिकसित देस सभ में ई काम पूरा भ गइल बाटे। बाकी देस अभी बिचबिचवा स्थिति में बाने आ डिजिटल टीवी के अपना रहल बाड़ें। एकरे खाती दुनिया के अलग-अलग देसवन में अलग किसिम के मानक (स्टैंडर्ड) तइयार कइल गइल बाड़ें।

## इहो देखल जाय
* इंटरनेट टीवी

## संदर्भ

श्रेणी:डिजिटल टेक्नालॉजी
स्ट्रीमिंग

**लाइव स्ट्रीमिंग** भा **स्ट्रीमिंग** में आडियो-बीडियो के रेकार्डिंग, ऑनलाइन अपलोडिंग आ ऑनलाइन प्रसारण भा डिस्प्ले, सभ एक्के साथ लाइव होला।

श्रेणी:डिजिटल टेक्नालॉजी
श्रेणी:इंटरनेट
यांगवरक

**पाथिभारा यांगवरक गाँवपालिका** नेपाल के कोशी प्रदेश के ताप्लेजुँग जिला के 8 गो गाँवपालिका में से एगो ह। ई गाँवपालिका में 6 गो वार्ड संख्या बा। 2011 के जनगणना के हिसाब से ई गाँवपालिका के कुल जनसंख्या 13,591 बा आ कुल क्षेत्रफल 93.76 वर्ग किमी बा। एकर मुख्यालय थेचम्बु में स्थित बा।

नया संविधान के अंतर्गत 744 गो नया स्थानीय प्रशासनिक इकाई लागू भइला के बाद, पुरनका गाँव विकास समिति सभ के भंग कर के ई गांवपालिका के स्थापना 10 मार्च 2017 के भइल ह।

## समाविष्ट गाविस
ई गाँवपालिका में समाविष्ट करल गइल पहिले के **गाँव विकास समिति** सभ:
* नांगखोल्यांग 
* थेचम्बु 
* तिरींगे 
* डुमृशे 
* चाक्सिवोट 
* थुम्वेदिन

## बाहरी कड़ी
* जिला समन्वय समिति ताप्लेजुंग के संजाल पन्ना 

## संदर्भ

श्रेणी:ताप्लेजुंग जिला के नगरपालिका आ गाँवपालिका सभ
श्रेणी:नेपाल के गाँवपालिका
श्रेणी:कोशी प्रदेश के गाँवपालिका सभ
मधुछत्ता

**मधुमाखी के छाता** भा **मधुछत्ता** मोम के बनल षटकोंण के आकृति के कइयन गो खाना सभ के बनल संरचना होला। ई अक्सरहा प्राकृतिक रूप से फेड़ के डाढ़ भा बिल्डिंग के कोना-किनारा भा छत या बरजा से लटकल देखल जा सके ला। एह षटकोंण खाना सभ के रचना में इस्तेमाल होखे वाला मोम भी मधुमाखी सभ खुदे बनावे लीं, एह मोम से धीरे-धीरे छाता नियर रचना बनावत चल जालीं, एह खाना सभ में या त मधु भरल रहे ला या फिर मधुमाखी सभ के अंडा आ लार्वा होखे लें। लार्वा जबले बड़ ना हो जालें आ पाँख ना जाम जाला, एही मधु पर पले लें।

 

## संदर्भ

श्रेणी:जंतु बिज्ञान
मिशनरी पोजीशन

**मिशनरी पोजीशन** एगो पोजीशन भा आसन हवे; एह पोजीशन के इस्तेमाल सभसे आम मानल जाला। मिशनरी पोजीशन में औरत अपना पीठ भरे लेटल रहे ले आ मरद ओकरे ऊपर चढ़ के, दुनु एक दुसरे के ओर मुँह क के, सेक्स भा सेक्स संबंधी क्रिया करे लें। आमतौर प ई औरत मर्द के बीच होखे वाला सेक्स के पोजीशन हवे, हालाँकि, गे आ लेस्बियन सेक्स में भी एकर इस्तेमाल होखे के बतावल जाला।

मिशनरी पोजीशन में सेक्स, जञनी में शिशन घुसा के भी कइल जा सके ला या फिर बिना घुसवले भी रगड़ के कइल जा सके ला। एह पोजीशन में औरत के टांग के उठाव के स्थिति से एकर कई उपप्रकार भी हो जालें - आम रूप में एह पोजीशन के इस्तेमाल बुर के टाईट होखे, क्लाइटोरिस पर रगड़ पैदा करे, घुसाव के गहिराई नियंत्रित करे भा मैथुन के दौरान क्लाइमेक्स ले चहुँपे के समय बढ़ावे-घटावे (सेक्स के स्पीड) खाती अलग-अलग कोण बना के घुसाव कइल जाला।

मिशनरी पोजीशन, बतावल जाला कि अइसन दंपति लोग ज्यादा पसंद करे ला जे रोमांटिक तरीका से सेक्स कइल चाहे, साथे-साथ चूमाचाटी आ एक दुसरे के स्पर्श आ आँखी में आँखि डार के देखे के पसंद करे। ई पोजीशन गरभ धारण करे के संभावना बढ़ावे वाला भी मानल जाला।

## चित्र गैलरी

## इहो देखल जाय
* डॉगी स्टाइल
* सेक्स
* सेक्स पोजीशन
* बिपरीत रति

## संदर्भ

## बाहरी कड़ी

* The How and Why of Coital Alignment Technique
* Easier Orgasms for Women in the Missionary Position

श्रेणी:सेक्स पोजीशन
श्रेणी:मानव कामुकता
सेक्स पोजीशन

**सेक्स पोजीशन** (यौनासन भा यौन आसन) अइसन शारीरिक स्थिति भा मुद्रा सभ होलें जिनहन में मनुष्य अकेले भा पार्टनर के साथ सेक्स या सेक्सुअल क्रिया करे ला। सेक्स संबधी क्रिया सभ के बर्गीकरण भी एह पोजीशन सभ के आधार पर, माने कि सेक्स करत समय शरीर के स्थिति के आधार प कइल जाला। आम हूंतौर पर सामान्य सेक्स के दौरान एक पार्टनर दुसरे के शरीर के अंग में घुसाव द्वारा आनंद भा मजा हासिल करे लें लेकिन ई बिना घुसाव (पेनेट्रेशन) के भी हो सके ला। सेक्स पोजीशन सभ के भी कई प्रकार में बाँटल जाला; आम बर्गीकरण में तीन गो कटेगरी में बाँटल जाला - जञनी में सेक्स संबंधी पोजीशन, गाँड़ में सेक्स संबंधी पोजीशन आ तिसरा मुँह के इस्तेमाल (आमतौर प यौन अंग के मुँह भा जीभ से उत्तेजित कइल) संबंधी पोजीशन। एकरे अलावा सेक्स पोजीशन में अउरी कई किसिम के पोजीशन भा क्रिया सामिल हो सके लीं, जइसे कि अकेले हत्थमैथुन कइल, अँगुरी से संभोग कइल जेह में एक दुसरे के अंग में अँगुरी डाल के सेक्स भी हो सके ला, कौनों दूसर सामान भा सेक्स खेलौना के इस्तेमाल से सेक्स वगैरह।

ऊपर बतावल बिबिध आधार आ क्रियाकलाप के अनुसार सेक्स पोजीशन के कइयन ठे प्रकार हो सके लें; कुछ लोग के मानल तऽ ई बा ई सेक्स पोजीशन अनगिनत प्रकार के हो सके लीं। हालाँकि, सभसे प्रचलित सेक्स पोजीशन मिशनरी पोजीशन के मानल जाला जेह में औरत अपना पीठ भर लेट जाले आ मरद ओकरे ऊपर मुँह के भर लेट के लिंग प्रवेश करावे ला।

## इतिहास
220px|thumb|कामसूत्र पर आधारित एगो मध्य काल के चित्र जेह में बिपरीत रति के उदाहरन देखलावल गइल बाटे।
बहुत पुराना जमाना से सेक्स पोजीशन सभ के जानकारी आ बिबरन लिखे आ इनहना के चित्र बना के चाहे मूर्ती के रूप में बना के देखलावे के इतिहास रहल बाटे। भारतीय साहित्य में वात्स्यायन मुनि के 1ली से 6वीं सदी के बीच में लिखल कामसूत्र के खासतौर पर एह सेक्स पोजीशन सभ के बिबरन के कारन जानल जाला हालाँकि, वास्तव में ई किताब खाली एही बारे में ना हवे बलुक बहुत बिस्तार में जिनगी के अउरी कई चीज पर बिबरन मिले ला। पच्छिमी सभ्यता में यूनानी-रोमन काल में, 3रका सदी ईसापूर्व में समोस के फिलानिस द्वारा एह बिसय पर लिखे के इतिहास बाटे। अमेरिकी जीव बिग्यानी अल्फ्रेड चार्ल्स किन्सले द्वारा सेक्स पोजीशन सब के बर्गीकरण कइल गइल।

भारत में कई हिंदू मंदिर सभ में सेक्स आ सेक्स पोजीशन सभ के चित्रण देखे के मिले ला जेह में मध्य प्रदेश के खजुराहो के मंदिर बिस्व धरोहर स्थल बाड़ें। एकरे अलावा अउरी कई मंदिर उत्तर प्रदेश आ राजस्थान में बाड़ें जिनहन के देवाल पर अइसन मूर्ती से सजावट कइल गइल बा। उड़ीसा के कोणार्क में मौजूद सूर्य मंदिर में भी अइसन मूर्ती सभ बिसेस रूप से बनावल गइल बाड़ीं।

## इहो देखल जाय
* सेक्स
* मिशनरी पोजीशन
* स्पून्स सेक्स पोजीशन
* डॉगी स्टाइल
* यौन प्रवेश
* स्तन संभोग
* अँगुरी प्रयोग

## संदर्भ


श्रेणी:सेक्स
श्रेणी:मानव कामुकता
बारबाडोस

**बारबाडोस** लेसर एंटिलीज में एगो दीपीय देस बा। 

## संदर्भ

श्रेणी:यूनाइटेड नेशंस के सदस्य देस
बेलीज

**बेलीज**, जेकरा के पहिले **ब्रिटिश होंडूरास** कहल जाय, मध्य अमेरिका में एगो देस बा। एकर सीमा मेक्सिको आ गुआटेमाला से मिले ले आ कैरिबियन सागर एकरे पूरुब ओर बाटे।

श्रेणी:यूनाइटेड नेशंस के सदस्य देस
ग्वाटेमाला

**ग्वाटेमाला** भा **गुआटेमाला** मध्य अमेरिका में एगो देस बा।

श्रेणी:यूनाइटेड नेशंस के सदस्य देस
श्रेणी:मध्य अमेरिका के देस
श्रेणी:उत्तर अमेरिका के देस
कोस्टा रिका

**कोस्टा रिका** मध्य अमेरिका में एगो देस बा। एकर पूरबी समुंद्री किनारा कैरेबियन सागर के साथ आ पच्छिमी किनारा प्रशांत महासागर के साथ बा जबकि एकरे उत्तर में निकारागुआ आ दक्खिन-पूरुब में पनामा देस से थल सीमा बने ले।

## संदर्भ

## बाहरी कड़ी

*Costa Rica profile from the BBC News
*

श्रेणी:मध्य अमेरिका के देस
श्रेणी:यूनाइटेड नेशंस के सदस्य देस
निकारागुआ

**निकारागुआ** मध्य अमेरिका में एगो देस बा। मध्य आमेरिका के थलजोड़ वाला हिस्सा में ई सभसे बड़ देस हवे आ एकरे उत्तर में होंडुरास, पूरुब ओर कैरेबियन सागर, दक्खिन में कोस्टा रिका आ पच्छिम में प्रशांत महासागर बाड़ें। एह देस के राजधानी आ सभसे बड़ शहर मानागुआ हवे। मध्य अमेरिकी थलजोड़ वाला इलाका में मानागुआ तिसरा सभसे बड़ शहर हवे जबकि तेगुसिगाल्पा आ ग्वाटेमाला सिटी एह से बड़ शहर हवें। निकारागुआ के जनसंख्या लगभग कई जातीयता वाली बा जेह में मूलनिवासी लोग, यूरोपीय लोग, अफिर्की लोग आ एशियाई लोग सामिल बा। देस के सभसे ढेर बोलल जाए वाली भाषा स्पेनिश भाषा हऽ। एकरे अलावा *मस्कीटो कोस्ट* (मच्छर वाला समुंदरी किनारा) के मूलनिवासी लोग आपन मूल भाषा सभ भी बोले ला आ इहाँ कुछ जनसंख्या अंग्रेजी बोले वाला लोग के भी बा।

## संदर्भ

श्रेणी:मध्य अमेरिका के देस
श्रेणी:यूनाइटेड नेशंस के सदस्य देस
श्रेणी:उत्तर अमेरिका के देस
एंटीगुआ आ बारबूडा

**एंटीगुआ आ बारबूडा** अमेरिकी महादीप में एगो देस भा। इ संप्रभु राष्ट्र, कैरेबियन आ अतलांतिक महासागर के बीच में दीपीय देस बाटे जेह में एंटीगुआ आ बारबूडा दू गो सभसे बड़हन दीप बाड़ें।

## संदर्भ

श्रेणी:मध्य अमेरिका के देस
श्रेणी:यूनाइटेड नेशंस के सदस्य देस
श्रेणी:उत्तर अमेरिका के देस
बहामास

**बहामास** एगो दीपीय देस बा जे क्यूबा के उत्तर में आ अमेरिका के फ्लोरिडा प्रायदीप के दक्खिन-पूरुब में बा। एकर ऑफिशियल नाँव **कामनवेल्थ ऑफ बहामास** हवे आ एह में लगभग 700 दीप, छोट दीप वगैरह शामिल बाने।

श्रेणी:उत्तर अमेरिका के देस
श्रेणी:यूनाइटेड नेशंस के सदस्य देस
होंडुरास

**होंडुरास** मध्य अमेरिका में एगो देस बाटे। ई मध्य अमेरिकी थलजोड़ में मौजूद देस हवे जेकरे उत्तर में कैरेबियन सागर, दक्खिन में निकारागुआ आ पच्छिम में ग्वाटेमाला आ एल सल्वाडोर देस बाड़ें; एगो छोट खाड़ी (फोंसेका के खाड़ी) द्वारा ई पच्छिमी-दक्खिनी हिस्सा में प्रशांत महासागर से भी जुड़ल बाटे। पुराना समय में एकरा के स्पेनी होंडूरास कहल जाय जवना से कि एकरा के ब्रिटिश होंडूरास से अलगा बूझल जा सके हालाँकि, बाद में ब्रिटिश होंडूरास के नाँव बदल के बेलीज भ गइल। एकर सभसे लमहर समुंदरी किनारा देस के उत्तर में कैरेबियन सागर के साथे बनल बा।

ई इलाका पुराना समय में मेसोअमेरिकी संस्कृति सभ के लोग के इलाका रहल आ स्पेनी लोग सोरहवीं सदी में एह पर हमला क के अपना अधिकार में ले लिहल। अभिन भी इहाँ मेस्तिजो लोग के काफी जनसंख्या निवास करे ले। ऑफिशियल भाषा स्पेनिश भाषा बाटे जबकि मूल निवासी लोग आपन भाषा भी बोले ला।

## संदर्भ

श्रेणी:मध्य अमेरिका के देस
श्रेणी:यूनाइटेड नेशंस के सदस्य देस
श्रेणी:उत्तर अमेरिका के देस
डोमिनिका

**डोमिनिका** भा **डॉमिनीका** कैरेबियन सागर में एगो दीपीय देस बा। ई दीपीय देस विंडवार्ड दीप के हिस्सा हवे जे खुद लेसर एंटीलीज नाँव के दीपसमूह के हिस्सा हवे। ई इलाका कैरेबियन सागर के पूरबी हिस्सा में पड़े ला। ई दीप गुआडेलोप दीप के दक्खिन-दक्खिनपूरुब में आ मार्टिनीक के उत्तर पच्छिम में बा। एकर कुल एरिया  बा, इहाँ के सभसे ऊँच अस्थान मोर्ने डायाब्लोटिंस समुंद्र तल से  के ऊँचाई पर बा। साल 2011 में भइल जनगणना में एकर कुल जनसंख्या 71,293 रहल।

ई दीप मुख्य रूप से कालिनागो लोग द्वारा आबाद रहल, बाद में यूरोपीय लोग एकरा के उपनिवेश (कॉलोनी) बनावल, मुख्य रूप से 1690 से 1763 के बीच फ्रांसीसी लोग द्वारा ई उपनिवेशीकरण भइल। इहो बतावल जाला कि कोलंबस अपना समुंदरी जतरा के दौरान एह दीप से 3 नवंबर 1493 के गुजरल रहलें, एह दिन अतवार रहल। एही से अतवार के लैटिन भाषा के नाँव के आधार पर एह देस के बर्तमान नाव धराइल हवे।

## संदर्भ

श्रेणी:कैरेबियाई देस
श्रेणी:यूनाइटेड नेशंस के सदस्य देस
श्रेणी:उत्तर अमेरिका के देस
डॉगी स्टाइल

**डॉगी स्टाइल** (शाब्दिक अरथ: कुक्कुर नियर) एगो सेक्स पोजीशन हवे जेह में औरत अपना चारो पाँव बकइयाँ नियर अवस्था में रहे ले आ मरद पाछे से ठेहुनियाँ के सेक्स भा सेक्सुअल क्रिया करे ला। एह तरह के पोज में मरद पाछे से जञनी भा भोकि में शिशन घुसा के सेक्स क सके ला भा मुँह से भी तरह-तरह के मैथुन क्रिया क सके ला। एह तरह के सेक्स दू गो मरदाना लोग (गे लोग) के बीच भी हो सके ला।

## चित्र गैलरी

## इहो देखल जाय

* मिशनरी पोजीशन
* सेक्स पोजीशन

## संदर्भ

श्रेणी:सेक्स पोजीशन
श्रेणी:मानव कामुकता
ग्रिनेदा

**ग्रिनेदा** भा **ग्रेनेडा** (अंग्रेजी उच्चारण) दक्खिन-पूरबी कैरेबियाई सागर में एगो दीपीय देस बाटे। एह देस के कुल एरिया लगभग 348.5 बर्ग किलोमीटर बा आ राजधानी आ सभसे बड़ शहर सेंट जॉर्जेज शहर बा। एह देस में मुख्य रूप से छह गो बाड़ें आ ई सगरी दीप लेसर एंटीलीज दीपसमूह के हिस्सा हवें। ई दीपसमूह वेनेजुएला के उत्तरपूरुब ओर, त्रिनिदाद आ टोबैगो के उत्तरपच्छिम में, आ सेंट विंसेट के दक्खिनपच्छिम ओर स्थित बा। इहाँ के कुल जनसंख्या, साल 2016 के अनुमान अनुसार 107,317 रहल।

## संदर्भ

श्रेणी:कैरेबियाई देस
श्रेणी:यूनाइटेड नेशंस के सदस्य देस
श्रेणी:उत्तर अमेरिका के देस
स्पून्स सेक्स पोजीशन

***स्पून्स सेक्स पोजीशन*** भा ***स्पूनिंग*** एक तरह के सेक्स पोजीशन जिसमें  सेक्स या सेक्सुअल क्रिया में एक साथी करवट लेकर लेट जाता व दूसरा साथी पीछे से पीठ से चिपक जाता यह प्रक्रिया एक दूसरे के लिए बहुत ही आरामदायक सिद्ध हो सकती है (आमतौर पर औरत) के पाछे से लिंग के परवेश करा के मरद ओकरा साथे संभोग करेला। एकरा के ***पोजीशन 99*** भी कहल जाला। ई पाछे से लिंग घुसाव वाला सेक्स पोजीशन हवे, दूसर अइसन पाछे से लिंग घुसाव वाली पोजीशन डॉगी स्टाइल होला। कुछ सेक्सोलॉजिस्ट लोग एकरा के "मूलभूत चार" (बेसिक फोर) सेक्स पोजीशन में से एक ठो माने ला, जबकि सभसे ढेर बेहवार में आवे वाली पोजीशन मिशनरी पोजीशन हवे।

एकर नाँव *स्पून* यानी कि चम्मच के नाँव पर एह कारन धराइल मानल जाला काहें कि जेह तरीका से दू गो चम्मच के दुसरे के साथ फिट हो जालें (एकही ओर मुँह कइ के) ओही तरे मरद-मेहरारू के शरीर के अवस्था एह पोजीशन में होखे ले। एकर फ्रांसीसी नाँव *पोजीशन 99* हवे जे *पोजीशन 69* के तरज प धइल गइल हवे, यानी कि एह पोजीशन में शरीर के स्थिति 99 नियर एकही ओर मुँह कइले होखे ले, जबकि 69 के पोजीशन में एक पार्टनर के मुँह दुसरे पार्टनर के यौन अंग पर होला आ ई मुँह से मैथुन के क्रिया वाली पोजीशन हवे।

## इहो देखल जाय
* मिशनरी पोजीशन
* डॉगी स्टाइल
* सेक्स पोजीशन

## संदर्भ

श्रेणी:सेक्स पोजीशन
श्रेणी:मानव कामुकता
एल सल्वाडोर

**एल सल्वाडोर** मध्य अमेरिका में एगो देस बा। ई मध्य अमेरिकी थलजोड़ के प्रशांत महासागरीय किनारा पर बाटे आ एकरे उत्तर पच्छिम में ग्वाटेमाला आ उत्तर ओर होंडूरास देस बाने जबकि एकर पूरा दक्खिनी किनारा प्रशांत महासागर के समुंदरी किनारा हवे। एह देस के राजधानी सैन सल्वाडोर हवे आ इहाँ के सभसे बड़ शहर भी इहे हऽ।

एल सल्वाडोर मध्य अमेरिकी थलजोड़ में मौजूद देस सभ में एरिया के हिसाब से सभसे छोट देस हवे बाकी सभसे घन आबादी वाला देस हवे आ साल 2016 के अनुमान के मोताबिक इहाँ के कुल जनसंख्या लगभग 63.4 लाख (6.34 मिलियन) रहल। इहाँ के जनसंख्या में मूलनिवासी आ यूरोपी लोग के मेल से बनल मेस्तिजो लोग के संख्या सभसे ढेर बाटे।

## संदर्भ

श्रेणी:मध्य अमेरिका के देस
श्रेणी:यूनाइटेड नेशंस के सदस्य देस
श्रेणी:उत्तर अमेरिका के देस
डोमिनिकन रिपब्लिक

**डोमिनिकन रिपब्लिक** कैरेबियन सागर के ग्रेटर एंटीलीज दीप समूह में मौजूद हिस्पानोला दीप पर पूरबी हिस्सा में आबाद देस बा। एकरे पच्छिमी ओर एही दीप पर हैती देस हवे। कैरेबियाई देस सभ में ई देस क्यूबा के बाद दुसरा सभसे बड़हन देस बाटे आ एकर एरिया 48,445 वर्ग किलोमीटर बा। जनसंख्या के हिसाब से कैरेबियाई इलाका में ई तिसरा सभसे बड़ देस हवे जेकर जनसंख्या लगभग 10 मिलियन (1 करोड़) बा। एह देस के राजधानी सैंटो डोमिंगो हवे आ इहे सभसे बड़ शहर भी हऽ।

कोलंबस अपना समुंदरी जतरा में एह दीप पर 5 दिसंबर 1492 के चहुँपल रहलें।

## संदर्भ

श्रेणी:कैरेबियाई देस
श्रेणी:यूनाइटेड नेशंस के सदस्य देस
श्रेणी:उत्तर अमेरिका के देस
फुंगलिंग

**फुंगलिंग**, जेकरा पुरान नाँव **ताप्लेजुंग** रहल, नेपाल के ताप्लेजुंग जिला में एगो नगरपालिका बा आ एह जिला के सदरमुकाम, मने कि मुख्यालय, भी बा।

## संदर्भ

श्रेणी:ताप्लेजुंग जिला के नगरपालिका आ गाँवपालिका सभ
आठराई त्रिवेणी

**आठराई त्रिवेणी** नेपाल के कोशी प्रदेश के ताप्लेजुंग जिला में एगो गाँवपालिका बा। नेपाल में नया 744 स्थानीय प्रशासनिक इकाई लागू भइला के बाद से ताप्लेजुंग जिला के पहिले के चाँगे, निगुरादिन, फुलबारी आ हाङ्गपाङ्ग गाँवविकास समीति सभ के मिला के एह गाँवपालिका के अस्थापना भइल बा आ वर्तमान में एकर कुल एरिया 88.83 बर्ग किलोमीटर आ कुल जनसंख्या 13,784 बाटे।

## इहो  देखल जाय
* नेपाल के गाँवपालिका सभ के लिस्ट
* नेपाल के नगरपालिका सभ के लिस्ट

## संदर्भ

श्रेणी:ताप्लेजुंग जिला के नगरपालिका आ गाँवपालिका सभ
श्रेणी:कोशी प्रदेश के गाँवपालिका सभ
श्रेणी:नेपाल के गाँवपालिका
श्रीदेवी

**श्रीदेवी कपूर**  (जनमनाँव **श्री अम्मा यांगर अय्यपन**; 13 अगस्त 1963 – 24 फरवरी 2018) भारतीय सिनेमा के एगो ऐक्ट्रेस रहली। आप कैरियर के सुरुआत तमिल सिनेमा से करे वाली श्रीदेवी, बाद में तेलुगु, मलयालम आ हिंदी सिनेमा में काम कइली; सभसे ढेर परसिद्धि इनके हिंदी सिनेमा (बॉलीवुड) में इनके ऐक्ट्रेस के रूप में काम के मिलल। बाद में ई कई गो फिलिम भी प्रोड्यूस कइली।

श्रीदेवी के हिंदी सिनेमा के पहिली औरत "सुपरस्टार" के रूप में पर्सिद्धी मिलल। इनके कुल छह गो फिल्मफेयर अवार्ड मिलल। 90 के दशक में ई सभसे ढेर रकम फीस के रूप में लेवे वाली हिरोइन रहली आ ओह जमाना में सभसे परसिद्ध फिलिम ऐक्ट्रेस भी रहली। भारत सरकार द्वारा इनके काम खाती पद्मश्री अवार्ड दिहल गइल।

24 फरवरी के, दुबई में हार्ट फेल (कार्डियक अरेस्ट) से इनके निधन भ गइल।

## मुख्य-मुख्य फिलिम सभ के लिस्ट

### अन्य फिलिम सभ के लिस्ट
* जैसे को तैसा (1973)
* जूली (1975)
* सोलहवां साल (1978)
* हिम्मतवाला (1983)
* *जस्टिस चौधरी* (1983)
* *जानी दोस्त* (1983)
* *कलाकार* (1983)
* *सदमा* (1983)
* *अक्लमंद* (1984)
* *इन्कलाब* (1984)
* *जाग उठा इंसान* (1984)
* *नया कदम* (1984)
* *मकसद* (1984)
* *तोहफा* (1984)
* *बलिदान* (1985)
* *मास्टर जी* (1985)
* *सरफ़रोश* (1985)
* *आखिरी रास्ता* (1986)
* *भगवान दादा* (1986)
* *धर्म अधिकारी* (1986)
* *घर संसार* (1986)
* *नगीना* (1986)
* *कर्मा* (1986)
* *सुहागन* (1986)
* *सल्तनत* (1986)
* *औलाद* (1987)
* *हिम्मत और मेहनत* (1987)
* *नज़राना* (1987)
* *मजाल* (1987)
* *जोशीले* (1987)
* *जवाब हम देंगे* (1987)
* *मिस्टर इंडिया* (1987)
* *शेरनी* (1988)
* *राम अवतार* (1988)
* *वक़्त की आवाज़* (1988)
* *सोने पे सुहागा* (1988)
* *चालबाज़* (1989)
* *चांदनी* (1989)
* *गुरु* (1989)
* *गैर कानूनी* (1989)
* *निगाहें* (1989)
* *बंजारन* (1991)
* *फ़रिश्ते* (1991)
* *पत्थर के इंसान* (1991)
* लम्हे (1991)
* *खुदा गवाह* (1992)
* *हीर राँझा* (1992)
* चन्द्रमुखी (1993)
* *गुमराह* (1993)
* *गुरुदेव* (1993)
* *रूप की रानी चोरों का राजा* (1993)
* *चाँद का टुकड़ा* (1994)
* *लाडला* (1994)
* *आर्मी* (1996)
* *मि. बेचारा* (1996)
* *कौन सच्चा कौन झूठा* (1997)
* *जुदाई* (1997)
* ''मि. इंडिया 2 (2007)

## संदर्भ

श्रेणी:हिंदी फिलिम ऐक्ट्रेस
श्रेणी:1963 में जनम
श्रेणी:2018 में निधन
श्रेणी:तमिलनाडु के लोग
सिदिंगवा

**सिदिंगवा** नेपाल के प्रदेश संख्या 1 के ताप्लेजुंग जिला में एगो गाँवपालिका बा।

### शामिल गाविस सभ
सिदिंगवा गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:
* कालीखोला
* सादेवा
* आँखोंप
* साब्लाखु
* लिंबुदीन
* मेहेले
* सुरुखिम्म

श्रेणी:ताप्लेजुंग जिला के नगरपालिका आ गाँवपालिका सभ
श्रेणी:कोशी प्रदेश के गाँवपालिका सभ
श्रेणी:नेपाल के गाँवपालिका
कृष्ण बिहारी मिश्र

**कृष्ण बिहारी मिश्र** (1 जुलाई 1936 - 7 मार्च 2023) हिंदी क साहित्यकार आ विद्वान रहलें। बलियाँ जिला में जनमल मिश्र कलकत्ता में शिक्षक रहलें आ साहित्य के कई बिधा सभ में रचना कइलें। इनका साहित्य अकादमी के मूर्तिदेवी पुरस्कार आ भारत सरकार द्वारा पद्म श्री से सम्मानित कइल गइल रहल।

मिश्र के निधन कलकत्ता में 7 मार्च 2023 के भइल।

## सुरुआती जिनगी
कृष्ण बिहारी मिश्र के जनम तिथि 1 जुलाई, 1936 बतावल जाला आ जनम अस्थान उत्तर प्रदेश के बलियाँ जिला के बालिहार गाँव रहल। मिश्र जी के पढ़ाई बनारस हिंदू विश्वविद्यालय में भइल जहाँ ऊ हजारी प्रसाद द्विवेदी आ विश्वनाथ प्रसाद मिश्र नियर लोगन के प्रिय शिष्य रहलें। बाद में कलकत्ता चल गइलें आ ओहिजे रह के कलकत्ता विश्वविद्यालय से डाक्टरेट के डिग्री लिहलें जेकर बिसय हिंदी में पत्रकारिता रहल। एकरे बाद इनके साहित्यिक जिनगी के सुरुआत भइल आ जल्दिये ई ललित निबंध लेखक के रूप में परसिद्ध भ गइलेन।

## संदर्भ

श्रेणी:1936 में जनम
श्रेणी:2023 में निधन
श्रेणी:बलियाँ जिला के लोग‎
श्रेणी:भारतीय मरद निबंधकार
श्रेणी:हिंदी-भाषा के लेखक
श्रेणी:पद्मश्री सम्मानित
ज्यॉफ्री चॉसर

**ज्यॉफ्री चॉसर** (Geoffrey Chaucer; ; c. 1343 – 25 अक्टूबर 1400), जिनके अंग्रेजी साहित्य के जनक के रूप में जानल जाला, मध्यजुग के सभसे बड़हन अंग्रेजी भाषा के कबी मानल जालें। ई पहिला अइसन ब्यक्ति रहलें जिनके वेस्टमिन्स्टर एबे में *पोएट्स कॉर्नर* (कबी लोग के कोना) में दफनावल गइल।

ज्यॉफ्री चॉसर के जियते समय इनकर परसिद्धि लेखक, कबी, दार्शनिक आ ज्योतिषी के रूप में भ गइल रहे। साथे साथ ई आपन सिविल सर्विस के कैरियर आ दरबारी आ डिप्लोमैट के रूप में भी सक्रिय कैरियर चालू रखलें। ज्योतिष के बारे में इनके ज्ञान के जानकारी एह बात से मिले ला कि ई अपना दस बरिस के लड़िका लेविस खाती *एस्टरलोब* (ज्योतिष संबंधी बेध करे में इस्तेमाल होखे वाला एगो यंत्र) के इस्तेमाल संबंधी बैज्ञानिक किताब लिखले रहलें। 

इनके प्रमुख रचना सभ में *दि बुक ऑफ़ डचेस*, *दि हाउस ऑफ़ फ़ेम*, *दि लीजेंड ऑफ़ गुड वीमन* आ  *ट्रोलियस एंड क्रीसेड* बाड़ी सऽ। आज के समय में इनकरा के सभसे ढेर जानल जाला इनके रचना *[[दि केंटरबरी टेल्स]]* खाती।

चॉसर के रचना आ साहित्यिक काम के सभसे ढेर महत्व एह कारन भी हवे कि ऊ ओह जमाना के मध्यकालीन अंग्रेजी बोली के आपन भाषा के रूप में ले के आपन रचना कइलें जबकि ओह समय में इंग्लैंड में साहित्य खाती आ सभ्य समाज के भाषा लैटिन आ फ्रेंच रहली सऽ।

## संदर्भ

श्रेणी:अंग्रेज कवि
श्रेणी:अंग्रेजी-भाषा के कवि
जॉन मिल्टन

**जॉन मिल्टन** (John Milton, 9 दिसंबर 16088 नवंबर 1674) एगो अंगरेज कवि, बिद्वान आ सिविल सर्वेंट रहलें। सिविल सेवा में ई ओलिवर क्रूमवेल के जमाना के कॉमनवेल्थ ऑफ इंग्लैंड खाती आपन सेवा दिहलें। धार्मिक आ राजनीतिक उठान के जुग में आपन रचना कइलें आ इनके परसिद्धी इनके लमहर कबिता *पैराडाइज लॉस्ट* (1667) जे ब्लैंक वर्स में लिखल एगो महाकाब्य नियर कबिता हवे।

मिल्टन के कबिता आ निबंध में गहिराई ले निजी निश्चय के भाव झलके ला, आजादी आ खुद के निश्चय, अउरी ओह जमाना के राजनीतिक उथलपुथल के झलक भी मिले ला। मिल्टन अंग्रेजी के अलावा, लैटिन, ग्रीक, आ इटैलियन भाषा में लिखलें आ अपना जिनगिये में उनके अंतर्राष्ट्रीय स्तर पर परसिद्धी मिलल आ उनके रचना *एरोपैगाइटिका* (1644), जे छपे से पहिलहीं रोक (सेंसर) के बिरोध में लिखल गइल रहे, बहुत परसिद्ध भइल आ इतिहास के कुछ बहुत परभावकारी रचना सभ में गिनल जाले, बोले के आजादी आ प्रेस के आजादी के पक्ष में प्रबल रूप से आवाज उठावे वाली रचना मानल जाले।

## संदर्भ

## बाहरी कड़ी

* 
* 
* 
*Biography of John Milton Encyclopædia Britannica
*Milton's cottage
*"John Milton-poet or politician?" on BBC Radio 4's ''In Our Time'', featuring John Carey, Lisa Jardine, Blair Worden

श्रेणी:अंग्रेज कवि
श्रेणी:अंग्रेजी-भाषा के कवि
जॉन ड्राइडेन

**जॉन ड्राइडेन** (John Dryden; ; 19 अगस्त [O.S. 9 अगस्त] 1631 – 12 May  [O.S. 1 May] 1700) अंगरेज कवी,  साहित्यिक समालोचक, अनुबादक, आ नाटककार रहलें। इनकरा के सन 1668 में पहिला *पोएट लॉरिएट* बनावल गइल।

इनके समय के इंग्लैंड के रिस्टोरेशन के कालखंड कहल जाला आ एह जुग में साहित्यिक जगत में ड्राइडेन के उपस्थिति अतना दर्ज कइल गइल कि एह कालखंड के इनही के नाँव प ड्राइडेन के जुग कहले जाए लागल। वाल्टर स्कॉट इनका के *ग्लोरियस जॉन* के उपाधी दिहलें।

## संदर्भ

## बाहरी कड़ी

* 
* 
* 
* Poems by John Dryden at PoetryFoundation.org 
* John Dryden at the National Portrait Gallery, London

श्रेणी:अंग्रेज कवि
श्रेणी:अंग्रेजी-भाषा के कवि
लार्ड बायरन

**जॉर्ज गॉर्डन बायरन**, **6वाँ बैरन बायरन** (अंग्रेजी: George Gordon Byron; 22 जनवरी 1788&nbsp;– 19 अप्रैल 1824), जिनके परसिद्ध नाँव **लार्ड बायरन** हवे, अंगरेज *नोबलमैन*, कवी, *पीयर*, आ राजनीतिक नेता रहलें। इनके रोमांटिक कबिता के दौर के अगुआ कवी लोग में गिनल जाला आ इनका के महान ब्रिटिश कवी लोग में भी नाँव गिनावल जाला, आ अभिन ले इनके पढ़ल भी जाला आ इनके परभाव भी महसूस कइल जाला। इनके सभसे बेहतरीन रचना सभ में *डॉन जुआन*, *चाइल्ड हेराल्ड्स पिल्ग्रिमेज*, आ एगो छोट गीतनुमा-कबिता *"शी वाक्स इन ब्यूटी"* नियर रचना गिनावल जालीं सऽ।

## संदर्भ

## बाहरी कड़ी

* 
* 
* 
* 
* The Byron Chronology 
* The Life and Work of Lord Byron

श्रेणी:अंगरेज लोग
श्रेणी:अंग्रेज कवि
श्रेणी:अंग्रेजी-भाषा के कवि
एडमंड स्पेंसर

**एडमंड स्पेंसर** (अंग्रेजी: Edmund Spenser; ; 1552/1553 – 13 जनवरी 1599) एगो अंगरेज कवी रहलें। इनके परसिद्धि खासतौर प इनके रचना *[[दि फेयरी क्वीन]]* खाती हवे जे एक ठो महाकाव्य नियर लमहर कबिता हवे, एह कबिता में ट्यूडर बंस आ पहिली एलिजाबेथ के समय के इनडाइरेक्ट तरीका से बिबरन हवे; एह कबिता के मुख्य मकसद अरस्तू के बतावल सद्गुण सभ के कहानी के रूप में बिबरन दिहल रहे। ई कबिता अंग्रेजी भाषा के कुछ सभसे लमहर कबिता सभ में से एक हवे।

एडमंड स्पेंसर के आधुनिक अंग्रेजी कबिता के अगुआ के रूप में परसिद्धि हवे आ इनके अंग्रेजी के सभसे महान कबी लोग में भी गिनती होखे ले।

## संदर्भ

श्रेणी:अंग्रेज कवि
श्रेणी:अंग्रेजी-भाषा के कवि
चौथीराम यादव

प्रोफ़ेसर **चौथीराम यादव** (29 जनवरी 1941 — 12 मई 2024) हिंदी भाषा के लेखक रहलें जिनके काम मुख्य रूप से समालोचना संबंधी निबंध बिधा में बा। यादव बनारस हिंदू विश्वविद्यालय के हिंदी बिभाग में प्रोफेसर रहलें। आखिरी समय ले इनकर साहत्यिक सक्रियता बरकरार रहल आ इनके कई ठे पुस्तक हिंदी साहित्य में चर्चा के बिसय बाड़ी स।

यादव हजारी प्रसाद द्विवेदी के शिष्य रहलें आ काशीनाथ सिंह के साथे मिल के प्रगतिशील लेखक संघ के सक्रिय एक्टिविस्ट रहलें।

इनके द्वारा बरेली में दिहल एगो भाषण प बिबाद भी भइल रहे जेह में एबीवीपी के कार्यकरता सभ के आरोप रहल कि यादव मोहन भागवत समेत संघ के पदाधिकारी लोग पर अपमानजनक टिप्पणी कइलें।

12 मई 2024 के साँझ बेरा यादव के कार्डियक अरेस्ट (दिल के धड़कन रुक जाये से) से अस्पताल में मौत भ गइल। 2022 में उनके सत्राची सम्मान आ 2023 में संत कबीर राष्ट्रीय सामान मिलल रहल।

## जिनगी
यादव के जनम उत्तर प्रदेश के जौनपुर जिला के कायमगंज में 29 जनवरी 1941 के भइल।

## साहित्यिक योगदान
चौथी राम यादव के प्रमुख कृति सभ में सामिल बा:
* *उत्तरशती के विमर्श और हाशिए का समाज*
* *हजारीप्रसाद द्विवेदी समग्र पुनरावलोकन और लोकधर्मी साहित्य की दूसरी धारा*
* *लोक और वेद: आमने सामने*

## सम्मान
चौथीराम यादव के कई ठे सम्मान मिलल बा जेह में से मुख्य बाड़ें — साहित्य साधना सम्मान (बिहार राष्ट्रभाषा परिषद, पटना), सावित्री त्रिपाठी सम्मान, अस्मिता सम्मान, कबीर सम्मान, आंबेडकर प्रियदर्शी सम्मान, अउरी लोहिया साहित्य सम्मान।

## संदर्भ

## बाहरी कड़ी
* अवतारवाद का समाजशास्त्र और लोकधर्म

श्रेणी:1941 में जनम
श्रेणी:जौनपुर जिला के लोग
श्रेणी:बनारस के लोग
श्रेणी:हिंदी-भाषा के लेखक
अलेक्जेंडर पोप

**अलेक्जेंडर पोप** (अंग्रेजी: Alexander Pope; 21 मई 1688 – 30 मई 1744) 18वीं सदी के एगो अंगरेज कवि रहलें। इनका के ब्यंग वाला कबिता, होमर के कृति के अनुबाद, आ अपना कबिता में *हिरोइक कपुलेट* नाँव के छंद के इस्तेमाल खाती जानल जाला। इनके गिनती अंग्रेजी भाषा के बड़ कबी लोग में होला आ *ऑक्सफ़ोर्ड डिक्शनरी ऑफ कोटेशन* में शेक्सपियर के बाद सभसे ढेर कोटेशन इनही के बाड़ी स।

## संदर्भ

* 
* 
* 
* BBC audio file. ''In Our Time, radio 4 discussion of Pope.

श्रेणी:अंग्रेज कवि
श्रेणी:अंग्रेजी-भाषा के कवि
विलियम कूपर

**विलियम कूपर** (अंग्रेजी: William Cowper;  ; 26 नवंबर 1731&nbsp;– 25 अप्रैल 1800) एगो अंगरेज कवी रहलें। अपना समय के ई सभसे ढेर पापुलर कवी रहलें आ रोमांटिक कबिता के सुरुआती दौर के अगुआ लोग में गिनल जालें। कूपर अठारहवीं सदी के जमाना के प्रकृति आधारित कबितई के दिशा बदल दिहलें आ रोज के जिनगी के ऊपर आ इंग्लैंड के देहाती जिनगी के ऊपर कबिता लिखलें। कई प्रकार से, ई रोमांटिक कबिता के अगुआ लोग में से एक रहलें। कूलरिज इनका के "दि बेस्ट मॉडर्न पोएट" कहलें, विलियम वर्डस्वर्थ इनके कबिता सभ में से *यार्डली-ओक* के खास तारीफी कइलें। ई कवी जूडिथ मैडन के भतीजा रहलें।

एक समय में, 1763–65 के बीच, कूपर के पागलपन खाती भर्ती करावे के परल, एकरे बाद ऊ एकदम से इवेंजिकल ईसाई धर्म में लीन भ गइलें आ ईहे उनके गीत सभ खाती प्रेरणा के काम कइलस। ठीक होखे के बादो, संदेह नियर मानसिक बेमारी से ग्रस्त रहलें आ कहल जाला कि 1773 में एगो सपना देखे के बाद, धार्मिक बेहवार में बूड़ गइलें। फिर ठीक होखे पर, फिन से कबिता लिखलें आ अबकी बेर ई कबिता सभ अउरी ढेर धार्मिक रहली स।

इनके धार्मिक भावना आ जॉन न्यूटन के साथे इनके मेलजोल (जे *"अम्मेजिंग ग्रेस"* गीत लिखलें) इनके ज्यादातर कबिता के स्रोत बनल जेकरे खाती इनके सभसे ढेर जानल-मानल जाला। एही क्रम में ई *ओल्नी हीम्स* सिरीज लिखलें। इनके कबिता *लाइट शाइनिंग आउट ऑफ डार्कनेस* में अंग्रेजी भाषा के नया बाक्य मिलल: *"गॉड मूव्ज इन अ मिस्टीरियस वे/हिस वंडर्स टु पर्फोम"* ।

## नोट


## संदर्भ

## बाहरी कड़ी

* 
* William Cowper at the Eighteenth-Century Poetry Archive (ECPA)
* 
* 
* 
* Cowper and Newton Museum

श्रेणी:अंग्रेज कवि
श्रेणी:18वीं-सदी के अंगरेज कवि
श्रेणी:अंग्रेजी-भाषा के कवि
विलियम वर्ड्स्वर्थ

**विलियम वर्ड्स्वर्थ** (William Wordsworth; 7 अप्रैल 1770 — 23 अप्रैल 1850) एक ठो अंगरेज कबी रहलें। इंग्लैंड में आ अंग्रेजी साहित्य में रोमांटिक कबिता के प्रमुख कबी लोग में इनके गिनती होला आ इनहीं के साथै मिल के सैमुअल टेलर कूलरिज, संजुक्त रूप से, *लिरिकल बैलड्स* (1798) छपववलें आ रोमांटिक जुग के सुरुआत भइल।

वर्ड्स्वर्थ के मास्टरपीस रचना *दि प्रील्यूड* मानल जाले, ई एगो आधा-आत्मकथानुमा कबिता हवे जे इनके सुरुआती जिनगी पर आधारित हवे, जेकरा के ई कई बेर सुधरलें आ बिस्तार दिहलें। ई कबिता इनके निधन के बाद छपल आ नाँव धराइल, एकरे पहिले एकरा के आमतौर प "दि पोएम ऑफ कूलरिज" के नाँव से जानल जाय। साल 1843 से ले के 23 अप्रैल 1850 के प्लूरिसी से निधन होखे तक ले, कूलरिज ब्रिटेन के पोएट लॉरिएट रहलें।

## संदर्भ

## बाहरी कड़ी

* 
* 
* 
* Biography and Works
* The Wordsworth Trust

श्रेणी:1770 में जनम
श्रेणी:1850 में निधन
श्रेणी:18वीं-सदी के अंगरेज लेखक
श्रेणी:19वीं-सदी के अंगरेज लेखक
श्रेणी:18वीं-सदी के अंगरेज कवि
श्रेणी:अंग्रेज कवि
श्रेणी:अंग्रेजी-भाषा के कवि
सिरीजंघा

**सिरीजंघा** नेपाल के कोशी प्रदेश के ताप्लेजुंग जिला में एगो गाँवपालिका बा। सिनाम, आम्बेगुदिन, सिकैंचा, तेल्लोक, पेदाङ्ग, मामाङखे, खेवाङ्ग,आ याम्फुदिन नाँव के पुरनका गाविस सभ के मिला के एह गाँवपालिका के गठन भइल बा।

## गाविस
सिरीजंघा गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:

* सिनाम
* आम्बेगुदिन
* सिकैंचा
* तेल्लोक
* पेदाङ्ग 
* मामाङखे
* खेवाङ्ग
* याम्फुदिन

## संदर्भ

श्रेणी:ताप्लेजुंग जिला के नगरपालिका आ गाँवपालिका सभ
श्रेणी:कोशी प्रदेश के गाँवपालिका सभ
श्रेणी:नेपाल के गाँवपालिका
जॉन कीट्स

**जॉन कीट्स** (John Keats; ; 31 अक्टूबर 1795 – 23 फरवरी 1821) एगो अंगरेज कवी रहलें। रोमांटिक कबिता के प्रमुख कवी लोग में इनके नाँव गिनावल जाला। ई एह साहित्यिक दौर के दूसरा पीढ़ी के कवी रहलें जेह में लार्ड बायरन आ पर्सी बिश शेली के साथ मिलल। इनके बहुत कमे उमिर में, 1821 में बस पचीसे साल में निधन भ गइल आ इनके निधन से खाली चार साल पहिले इनके कबिता सभ के संग्रह छपल, इनके पर्याप्त परसिद्धि मिलल।

इनकर कबिता सभ के इनका जिनगी में भले समालोचक लोग के धियान ना मिलल, इनके मुआला के कुछे समय बाद इनकर महत्व बढ़ल आ 19वीं सदी आवत-आवत ई सगरी अंग्रेजी कवी लोग में से सभसे प्रिय अंगरेज कवी लोग में से एक बन गइलें। इनके बाद के कवी आ लेखक सभ पर इनकर ब्यापक परभाव पड़ल। जॉन लुई बोर्जेस के कहनाम की कीट्स के साहित्य से पहिला परिचय उनके जिनगी के सभसे महत्व वाला साहित्यिक अनुभव रहल।

## कुछ प्रमुख रचना सभ
* *Bright star, would I were steadfast as thou art* (1819)
* *Endymion: A Poetic Romance* (1817)
* *The Eve of St. Agnes* (1819)
* *The Fall of Hyperion: A Dream* (Unfinished, 1819)
* *Isabella or The Pot of Basil* (1818)
* *Ode on a Grecian Urn* (1819)
* *Ode on Indolence* (1819)
* *Ode on Melancholy* (1819)
* *Ode to a Nightingale* (1819)
* *Ode to Psyche* (1819)
* *On First Looking into Chapman's Homer* (1816)
* *Sleep and Poetry* (1816)
* *To Autumn* (1819)
* *To Kosciusko* (1816)
* *When I have fears that I may cease to be* (1818)
* *You say you love; but with a voice* (1817 or 1818)

## संदर्भ

## बाहरी कड़ी

* 
* 
* 
* The Harvard Keats Collection at the Houghton Library, Harvard University
* John Keats  at the British Library

श्रेणी:1795 में जनम
श्रेणी:1821 में निधन
श्रेणी:19वीं-सदी के अंगरेज लेखक
श्रेणी:19वीं-सदी के कवि
श्रेणी:अंग्रेज कवि
श्रेणी:अंग्रेजी-भाषा के कवि
पर्सी बिश शेली

**पर्सी बिश शेली** (Percy Bysshe Shelley; ; 4 अगस्त 17928 जुलाई 1822) अंगरेज कवि रहलें। अंग्रेजी साहित्य में रोमांटिक कबिता लिखे वाला कवी लोग में ई प्रमुख कवी गिनल जालें। एकरे अलावा इनके अंग्रेजी के कुछ सभसे बेहतरीन गीत लिखे वाला कवी (लिरिक पोएट) सभ में से एक मानल जाला आ सभसे परभावशाली कबी के रूप में भी चिन्हित कइल जाला। अपना कबिता मेभी आ राजनीतिक जिनगी आ सामाजिक सोच में अराजकतावादी, शेली के उनुके जिनगी में बहुत परसिद्धी ना मिलल, बाकिर इनके निधन के बाद से इनके कबिता के महत्व धीरे-धीरे लगातार बढ़त गइल।

## संदर्भ

## बाहरी कड़ी

* 
* 
* 
*Percy Bysshe Shelley Resources
*Selected Poems of Shelley
*The Complete Poetical Works of Percy Bysshe Shelley

श्रेणी:1792 में जनम
श्रेणी:1822 में निधन
श्रेणी:18वीं-सदी के अंग्रेज लोग
श्रेणी:19वीं-सदी के ब्रिटिश उपन्यासकार
श्रेणी:19वीं-सदी के अंगरेज नाटककार
श्रेणी:19वीं-सदी के अंगरेज कवि
श्रेणी:19वीं-सदी के अंगरेज लेखक
श्रेणी:अंग्रेज कवि
श्रेणी:अंग्रेजी-भाषा के कवि